สวัสดีค่ะ คุณ ปกติเเล้วประจำเดือนจะมาช่วงวันที่ 7-14ของทุกๆเดือนค่ะ เเต่มีเดือนนี้มา วันที่ 7-14 วันตามปกติค่ะแต่ตอนท้ายเดือนหนูคือประจำเดือนหนูมาอีกรอบ มีลักษณะ สีแดง และมามากกว่าปกติค่ะ อยากถามว่า มันเป็นอาการอะไรหรอค่ะจะเกิดโรคอะไรไหมค่ะ ขอบค่ะ
สวัสดีค่ะ ให้ลองนับระยะห่างระหว่างรอบประจำเดือนจากวันที่ 7 จนถึงวันที่เริ่มมาตอนท้ายเดือนค่ะว่านับได้กี่วัน หากนับได้มากกว่า 21 วัน ถือว่ายังอยู่ในเกณฑ์ปกติ แต่หากนับได้น้อยกว่า 21 วัน หรือมีปริมาณประจำเดือนมากจนต้องเปลี่ยนผ้าอนามัยบ่อย เช่น ทุก 2 ชั่วโมง หรือประจำเดือนมานานมากกว่า 7 วันถือเป็นอาการผิดปกติ ที่เกิดได้จากหลายสาเหตุ ได้แก่1. การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น ซึ่งหาก จะเอา มีเพศสัมพันธ์ต้องนึกถึงสาเหตุนี้ด้วยค่ะ2. ความผิดปกติที่มดลูกและรังไข่ เช่น มีเนื้องอกมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งรังไข่ เป็นต้น3. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)4. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น5. จากการใช้ฮอร์โมนต่างๆ เช่นยาฉีดคุมกำเนิดยาฝังคุมกำเนิดรวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นดังนั้นหากระยะห่างระหว่างรอบประจำเดือนน้อยกว่า 21 วัน หรือมีปริมาณประจำเดือนมากผิดปกติ หรือมานานกว่า 7 วัน ควรไปพบแพทย์เพื่อหาสาเหตุค่ะ